بو گون شامپیونلار لیگینده 1/4 فینال مرحله‌سی‌نین جاواب اویون‌لارینا ایستارت وئریلیب.
ایلک اویون گونونده ایکی قارشیلاشما باش توتوب.
“چلسی” دوغما میداندا مادرید “رئالای ایله اوز-اوزه گلیب. ایلک اویوندا 2 جاواب‌سیز گل ایله غالیب گلمیش ایسپانیا نهنگینه سفرده هئچ-هئچه ده کیفایت ائدیردی. “چلسی” ایسه مرحله آدلاماق اوچون شامپیونلار لیگی‌نین سون غالیبی اولان بو رقیبینی دارماداغینلا مغلوب ائتملیدی. اما سفرده ده اینام‌لی غلبه قازانان مادرید تمثیلچی‌سی یاریمفینالا چیخیب.
گونون دیگر اویونو ایتالیانین ایکی تمثیلچی‌سی – “ناپولی” ایله “میلان” آراسیندا اولوب. بو تیم لرین ایلک اویونوندا دا میلان‌لی‌لار غلبه سئوینجی یاشامیشدی‌لار. قوناق‌لارا ناپولی-ده هئچ-هئچه ده کیفایت ائدیردی. “ناپولی” ایسه یالنیز اینام‌لی غلبه قازاناجاغی حالدا مرحله آدلایا بیلردی. اما بو گؤروشده هئچ-هئچه قئیده آلینیب و ایکی اویونون نتیجه‌سینه گؤره یاریمفینالا "میلان" یوکسلیب.
یوفا شامپیونلار لیگی
1/4 فینالین جاواب اویون‌لاری
18 آوریل
چلسی (اینگیلتره) - رئال مادرید (اسپانیا) 2:0
گل: رودریگو، 58; 80.
داور: دانیل اورساتو (ایتالیا).
لوندون. "استمفورد بریج". ایستادیومو
ایلک اویون – 2:0.
ناپولی (ایتالیا) – میلان (ایتالیا) 1:1
گل: اوسیمن، 90+3 - ژیرو، 43.
داور: شیمون مارسینیاک (لهستان)
ناپل ورزشگاه "دیگو آرماندو مارادونا" ایستادیومو.
ایلک اویون – 1:0.
